Δραπέτες στο Διάστημα: Επιστροφή στη Γη. Ένα ψηφιακό δωμάτιο απόδρασης για την πρωτοβάθμια εκπαίδευση
Creators: name: Λαλόπουλος, Μιχαήλ Σωτηρίου
Publisher: name: Aristotle University of Thessaloniki
Year: 2022
Subjects: Ψηφιακά εκπαιδευτικά δωμάτια απόδρασης
Γεωγραφία
Ηλιακό σύστημα
Digital educational escape rooms
Geography
Solar system

description: Η κατανόηση των εννοιών, των φυσικών φαινομένων και των μεγεθών, που παρουσιάζονται στις Φυσικές Επιστήμες, αποτελεί μέχρι και σήμερα ιδιαίτερη πρόκληση στον τομέα της εκπαίδευσης. Σκοπός της παρούσας εργασίας ήταν η ανάπτυξη ενός εκπαιδευτικού εργαλείου – ψηφιακού παιχνιδιού, και η πιλοτική αξιολόγηση του από εκπαιδευτικούς πρωτοβάθμιας εκπαίδευσης. Η αξιολόγηση του παιχνιδιού εστίασε σε θέματα ποιότητας περιεχομένου, διδακτικής πράξης και μαθησιακής διαδικασίας, σχεδιασμού, συγκέντρωσης, σαφήνειας στόχων, ανατροφοδότησης, πρόκλησης, αυτονομίας, εμβύθισης, κοινωνικής αλληλεπίδρασης. και βελτίωσης γνώσεων. Το ψηφιακό παιχνίδι «Δραπέτες στο Διάστημα: Επιστροφή στη Γη», καλύπτοντας το κενό που εντοπίζεται στη βιβλιογραφία, προσανατολίζεται στην ενότητα «Η Γη ως Ουράνιο Σώμα» του μαθήματος της Γεωγραφίας ΣΤ’ δημοτικού, ενώ στοχεύει στην κατανόηση εννοιών όπως το Ηλιακό Σύστημα, αλλά και φυσικών φαινομένων όπως η εναλλαγή ημέρας και νύχτας, και η εμφάνιση των εποχών στη Γη. Το παιχνίδι σχεδιάστηκε με τη χρήση του μοντέλου LM-GM, ενώ υλοποιήθηκε μέσω της πλατφόρμας δημιουργίας διαδραστικού περιεχομένου Genial.ly. Το παιχνίδι επιλέχθηκε να έχει τη μορφή ενός δωματίου απόδρασης, καθώς το στοιχείο της εμβύθισης, η παροχή ισχυρών κινήτρων, και η συνεργατική φύση των παιχνιδιών αυτών, αποτελούν τους βασικούς παράγοντες που στρέφουν το ενδιαφέρον των ερευνητών στην εκπαιδευτική αξιοποίηση τους. Στην ψηφιακή τους μορφή, τα εκπαιδευτικά δωμάτια απόδρασης, φαίνεται να υπερτερούν έναντι των υπολοίπων ψηφιακών παιχνιδιών, τόσο στους τομείς της συνεργασίας και της κοινωνικής αλληλεπίδρασης, όσο και σε αυτόν της ανάπτυξης του γνωστικού τομέα. Το ψηφιακό εκπαιδευτικό δωμάτιο απόδρασης «Δραπέτες στο Διάστημα: Επιστροφή στη Γη» αξιολογήθηκε σε πιλοτική βάση από ειδικό δείγμα. Το δείγμα αυτό αποτέλεσαν 28 εκπαιδευτικοί πρωτοβάθμιας εκπαίδευσης, που κατά το σχολικό έτος 2021-2022 δίδασκαν στη ΣΤ’ τάξη Δημοτικού. Οι συμμετέχοντες αφού έπαιξαν το παιχνίδι, το αξιολόγησαν σε θέματα ποιότητας περιεχομένου, διδακτικής πράξης και μαθησιακής διαδικασίας, σχεδιασμού, συγκέντρωσης, σαφήνειας στόχων, πρόκλησης, ανατροφοδότησης, αυτονομίας, εμβύθισης, κοινωνικής αλληλεπίδρασης και βελτίωσης γνώσεων. Για την αξιολόγηση του παιχνιδιού χρησιμοποιήθηκαν τα έγκυρα και αξιόπιστα ερευνητικά εργαλεία SciLOET και EGameFlow. Τα αποτελέσματα της έρευνας φανερώνουν πως το παιχνίδι απέσπασε θετική βαθμολογία σε όλους τους άξονες στους οποίους αξιολογήθηκε. Οι διαστάσεις του Σχεδιασμού, και της Βελτίωσης Γνώσεων, συγκέντρωσαν τις υψηλότερες συνολικές βαθμολογίές, ενώ τα στοιχεία της συνεργασίας και της κοινωνικής αλληλεπίδρασης αναπτύχθηκαν σε αρκετά υψηλό βαθμό. Για τη γενίκευση των αποτελεσμάτων της έρευνας προτείνεται η αξιολόγηση του εκπαιδευτικού εργαλείου από μεγαλύτερο δείγμα, όπως και η διεξαγωγή πειραματικής μελέτης σε μαθητές δημοτικού σχολείου.
description: Understanding the concepts and natural phenomena presented in the Natural Sciences, remains still a special challenge for teachers. The purpose of this study was the design, development, and the evaluation of an educational tool – digital game, capable of supporting the learning process. The assessment of the game was carried out by primary school teachers, who evaluated it in terms of content quality, teaching practice and learning process, design, concentration, goal clarity, challenge, feedback, autonomy, immersion, social interaction, and knowledge improvement. The digital game "Space Fugitives: Return to Earth", covering the gap found in the literature, is oriented to the section "Earth as a Celestial Body" of the 6th grade Geography course. The game aims at the understanding of concepts and natural phenomena such as the Solar System, the alternation of day and night, and the occurrence of seasons on planet Earth. The game was designed using the LM-GM model and was implemented through the interactive content creation platform Genial.ly. The game was chosen to be in the form of an escape room, as the element of immersion, the strong motivation, and the collaborative nature of these games, are the main factors that focus the researchers' interest on their educational use. In their digital form, educational escape rooms seem to outperform other digital games, in terms of collaboration, social interaction, and cognitive development. The evaluation of the game was carried out by 28 primary school teachers, who during the school year 2021-2022 taught in the 6th grade. After playing the game, the participants evaluated it in terms of content quality, teaching effectiveness, educational design, concentration, goal clarity, challenge, feedback, autonomy, immersion, social interaction, and knowledge improvement. The valid and reliable research tools SciLOET and EGameFlow were used to evaluate the game. The results of the research show that the game received a positive score in all dimensions of its evaluation. The Knowledge Improvement, and the Design dimensions received the highest overall score, while the elements of collaboration and social interaction developed to a fairly high degree. In order to generalize the results of the research, it is proposed to evaluate the educational tool from a larger sample, as well as to conduct an experimental study on primary school students.